Diari Oficial de la Generalitat Valenciana


Sumari del DOGV 6495, del 05-04-2011 (2011/3907)

RESOLUCIÓ de 26 de març de 2011, del conseller de Governació per la qual es concedeixen ajudes per a l'adquisició i la reposició d'instruments musicals, per a l'exercici 2011, convocades mitjançant l'Ordre 12/2010, de 16 de desembre, de la Conselleria de Governació.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6495

Data del DOGV
:   05-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3907


Data del document
:   26-03-2011

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 de març de 2011, del conseller de Governació per la qual es concedeixen ajudes per a l'adquisició i la reposició d'instruments musicals, per a l'exercici 2011, convocades mitjançant l'Ordre 12/2010, de 16 de desembre, de la Conselleria de Governació. [2011/3907]  
Vistes les actuacions realitzades en la Conselleria de Governació per a la tramitació i resolució dels expedients incoats a partir de les sol·licituds presentades a la convocatòria d'ajudes per a l'adquisició i reposició d'instruments musicals de les Societats Musicals de la Comunitat Valenciana, aquesta es resol basant-se en els següents  
  
Antecedents de fet  
  
Primer. Mitjançant Ordre de 16 de desembre de 2010, de la Conselleria de Governació, es van convocar subvencions per a l'adquisició i reposició d'instruments musicals per a l'exercici 2011 (DOCV núm. 6423, de 23.12.2010).  
La convocatòria té com a objecte la concessió d'ajudes per a potenciar l'adquisició i reposició d'instruments musicals que es realitzen durant l'any 2011, sota els principis de publicitat, transparència, objectivitat, igualtat i no discriminació.  
Segon. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les, si és el cas, acompanyar documentació preceptiva. Es va procedir a l'examen i valoració dels expedients presentats pels sol·licitants de conformitat amb els criteris establits en la base sexta de la convocatòria, i que ha quedat reflectit en l'acta corresponent a la sessió celebrada per la comissió de valoració.  
  
Tercer. La Comissió de Valoració es va reunir els dies 15 i 21 de març de 2011, decidint valorar aquelles sol·licituds presentades. Es van exposar, així mateix els criteris seguits a l'efecte de valorar els expedients i baremació de les sol·licituds segons el que estableixen les bases de la convocatòria, quedant ratificats per la comissió de valoració els criteris exposats.  
Quarta. Després de l'anterior, la comissió avaluadora va elaborar proposta de resolució de conformitat amb el que preveu la base sèptima de la convocatòria, coincidint la citada proposta amb les decisions adoptades en esta resolució.   
  
Fonaments de dret  
  
Primer. De conformitat amb el que preveu l'article 13 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat modificat per Decret 6/2010, de 25 d'agost, i l'article 5 del Decret 100/2007, de 13 de juliol, del Consell, modificat per Decret 115/2010, de 27 d'agost, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'ordre esmentada és el conseller de Governació. Els expedients incoats com a conseqüència de les sol·licituds d'ajudes s'han tramitat de conformitat amb el que estableixen les bases de la convocatòria de l'Ordre de 16 de desembre de 2010, de la Conselleria de Governació, i la resolució es dicta d'acord amb el que estableix la base sèptima de l'esmentada convocatòria.   
  
Segon. La base sexta de l'ordre per la qual es convoquen estes ajudes, estableix que el procés de selecció consistirà en la valoració dels expedients presentats i l'assignació de l'import de les ajudes previstes en l'esmentada ordre, tenint en compte les bases de la convocatòria i els criteris continguts en aquesta. Els dits criteris de valoració que es tindran en compte per a la concessió de les ajudes seran els següents:   
  
A) Projecte de l'adquisició de què es tracte, per al 2011: fins a un màxim de 75 punts.  
Es valoraran els següents aspectes, i amb el desglossament següent:  
A.1) Característiques tècniques dels instruments a adquirir; adequació de l'adquisició a l'inventari existent en l'entitat i valoració de la necessitat i ús a què va destinada l'adquisició; fins a un màxim de 35 punts.  
A.2) Capacitat organitzativa del peticionari. A l'efecte per a la seua valoració haurà d'aportar memòria d'activitats musicals dels dos anys anteriors; fins a un màxim de 20 punts.  
A.3) Es valoraran els criteris de participació federal establits per la FSMCV, fins a un màxim de 10 punts. A l'efecte, i per a la seua consideració per la comissió avaluadora, se sol·licitarà certificació a la FSMCV on consten les valoracions realitzades pels òrgans competents de la Federació, que s'incorporarà a l'acta corresponent.  
A.4) Impacte social del projecte, que es justificarà en l'escrit de necessitat l'adquisició i ús a què es destinarà l'instrument; fins a un màxim de 10 punts.  
B) Interés cultural del projecte d'adquisició: fins a un màxim de 25 punts.  
En este apartat, es podrà valorar la seua adequació a la realitat sociocultural i situació econòmica del territori on s'ubique la Societat Musical que realitze l'adquisició proposada, sempre que esta puga tindre un impacte generador de noves iniciatives culturals, afavorir el desenvolupament local o potenciar l'atracció turística.  
Tercer. Les sol·licituds presentades seran valorades per una comissió avaluadora constituïda segons allò que s'ha determinat en la base quinta de la convocatòria.   
Quart. Segons el punt segon de l'ordre de la convocatòria que regula les ajudes per a l'adquisició i reposició d'instruments musicals convocades en el seu paràgraf 2n diu que el Projecte de Llei de Pressuposts de la Generalitat per a l'exercici 2011 conté la línia de subvenció T7274000, del capítol VII, destinat a l'esmentada finalitat, per un import de 215.000 euros. No obstant això, l'import global màxim de les subvencions quedarà condicionat a l'existència de crèdit adequat i suficient per a atendre-les en la Llei de Pressuposts de la Generalitat per a l'exercici 2011.  
Per Resolució de 31 de gener de 2011, del conseller de Governació, es dóna publicitat als crèdits que financen les subvencions per a l'adquisició i reposició d'instruments musicals en l'exercici 2011 (DOCV 6456, de 9.02.2011).  
Quint. De conformitat amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la dita llei; la Llei 5/1983, de 30 de desembre, del Consell; el text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, i a proposta de la comissió de valoració d'esta convocatòria, fent ús de les atribucions que tinc conferides, resolc:  
  
  
Primer  
Concedir a les societats musicals incloses en l'annex I, ressenyades per orde decreixent de puntuació, una ajuda econòmica, en la quantia que s'expressa, per a les despeses derivades per l'adquisició i reposició d'instruments musicals.  
  
Segon   
Anomenar suplents a les societats musicals federades relacionades amb ordre de prioritat en l'annex II, en els que recaurà l'ajuda en cas de possibles renúncies.   
Contra la present resolució, que posa fi a la via administrativa, podrà interposar-se recurs potestatiu de reposició davant el conseller de Governació, d'acord amb el que disposa els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé cabrà plantejar directament recurs contenciós administratiu en el termini de dos mesos a partir de l'endemà de la notificació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que disposen els articles 46.1 de la Llei 29/1998, de 13 de juliol, Reguladora de la Jurisdicció contenciosa administrativa.  
  
  
València, 26 de març de 2011.- El conseller de Governació: Serafín Castellano Gómez.ANNEX I  
  
Societats musicals beneficiàries de les ajudes i les quanties en euros  
  
  
  
  
ANNEX II  
  
Societats musicals suplents per a casos de renúncia  
  
  
  
  
  
  
  
  
\* \* \* \* \* \* \*  
ANEXO I  
  
Sociedades musicales beneficiarias de las ayudas y las cuantías en euros  
  
  
  
ANEXO II  
  
Sociedades musicales suplentes para casos de renuncia  
  
  
